PAGE  
24
ועדת הכספים

30.11.2010


הכנסת השמונה ערה





נוסח לא מתוקן

מושב שלישי

פרוטוקול 

מישיבת ועדת הכספים

יום שלישי, כ"ג בכסלו התשע"א (30 בנובמבר 2010), שעה 12:00

סדר היום:

שינויים בתקציב לשנת 2010

נכחו:

חברי הוועדה:

משה גפני -  היו"ר

זבולון אורלב

זאב אלקין

שי חרמש

שלי יחימוביץ

אמנון כהן

ראלב מג'אדלה

ציון פיניאן

פניה קירשנבאום

ליה שמטוב

מוזמנים:

דניאלה גרא, אגף התקציבים, משרד האוצר

רועי כפיר, אגף התקציבים, משרד האוצר

שירה גרינברג, אגף התקציבים, משרד האוצר

דניאלה פרתם, אגף התקציבים, משרד האוצר

יאיר אידר, אגף התקציבים, משרד האוצר

יורם גרדוס, אגף התקציבים, משרד האוצר

דוד שטיינמץ, משרד התעשייה, המסחר והתעסוקה

מנהל הוועדה:

טמיר כהן

רשמה וערכה:

שינויים בתקציב לשנת 2010

היו"ר משה גפני:


אני פותח את ישיבת ועדת הכספים. על סדר היום שינויים בתקציב.

פניות מספר 648 ו-649 – המשרד לביטחון פנים

יאיר אידר:

הפנייה נועדה לבצע שינויים פנימיים בתקציב המשרד לביטחון פנים שעיקרם תגבור תקציב הפיתוח בסך של 6 מיליון שקלים עבור פיתוח מערכי המז"פ במשטרה. זה עבור פיתוח מערך הזיהוי הפלילי. יש להם מעבדות מז"פ ומשדרגים אותן.

היו"ר משה גפני:


אנחנו מצביעים.

ה צ ב ע ה

פניות מספר 648 ו-649 – אושרו פה אחד


מה שאושר אתמול למועצה להשכלה גבוהה, פנייה מספר 698, לא אושרה.

פנייה מספר 652 – משרד הרווחה


הרפרנט לא נמצא. אם יגיע הרפרנט של רווחה, שיודיע. אני עובר לפנייה הבאה.

שלי יחימוביץ:

אולי נצביע על הרווחה? זה חשוב.

היו"ר משה גפני:


אני לא יכול. לא עשינו דבר כזה. אני מקווה שהרפרנט יגיע בהמשך.

אמנון כהן:

יגיע. הוא בדרך.

היו"ר משה גפני:

פניות 656 עד 658 – המשרד לביטחון פנים

יאיר אידר:

הפנייה נועדה לתגבר את תקציב המשרד לביטחון פנים בסך של 67 אלפי שקלים לשם מימון פערים בתוכניות השכר של המשטרה.

היו"ר משה גפני:


לא הבנתי. אנחנו מדברים על 67 מיליון שקלים ולא על 67 אלף שקלים.

יאיר אידר:

67 מיליון שקלים, כן.

היו"ר משה גפני:


למה זה מיועד?

יאיר אידר:

למימון פערים בתוכניות השכר. גירעונות שכר במשטרה.

היו"ר משה גפני:


למה זה יורד מהסכמים קואליציוניים?

יאיר אידר:

זה עניין של הסטות פנימיות.

היו"ר משה גפני:


אנחנו מצביעים.

ה צ ב ע ה

פניות 656 עד 658 – אושרו פה אחד

פנייה מספר 698 – רשות האוכלוסין


זאת הפנייה הנכונה.

דניאלה גרא:

הפנייה נועדה להעברת סך של כ-5 מיליון שקלים בין תקנות שהן תקנות שכר לבין תקנות שכר. זאת אומרת, העברה פנימית בין תקנות שכר של המשרד.

היו"ר משה גפני:


אנחנו מצביעים.

ה צ ב ע ה

פנייה מספר 698 – אושרה פה אחד

פנייה מספר 712 -

יאיר אידר:

פנייה בגמלאות. המטרה של הפנייה היא להתאים את התקציב לביצוע בפועל של גמלאות במדינה.

היו"ר משה גפני:


אנחנו מצביעים.

ה צ ב ע ה

פנייה מספר 712 – אושרה פה אחד

פנייה מספר 713 – משרד הבריאות

רועי כפיר:

הפנייה נועדה לעדכון תקציב מחלות קשות בקופות החולים. מעדכנים הכנסה מיועדת והוצאה מותנית.

היו"ר משה גפני:


47 מיליון?

רועי כפיר:

כן. סך הכל התקציב הוא 1,4 מיליארד. זה בהתאם לתחזית ביצוע.

היו"ר משה גפני:


אנחנו מצביעים.

ה צ ב ע ה

פנייה מספר 713 – אושרה פה אחד

פנייה מספר 635 – משרד החינוך

שירה גרינברג:

הפנייה נועדה לתקצב את הגידול הטבעי, שליש בשנת הלימודים תשע"א, בסך של כמאה מיליון שקלים.

היו"ר משה גפני:


ראיתי שיורד מהחינוך העצמאי. בסדר. אנחנו מצביעים.

ה צ ב ע ה

פנייה מספר 635 – אושרה פה אחד

פנייה מספר 743 – משרד החינוך

שירה גרינברג:

פנייה בתקציב הפיתוח של משרד החינוך. מדובר בהתאמת תקציב המזומן לביצוע ולכן מועברים 9 מיליון שקלים לבינוי כיתות לחידוש מבנים.  מדובר בהתאמת מזומנים לפי ביצוע בתקציב הפיתוח של משרד החינוך ולכן מועברים 9 מיליון שקלים מבינוי הכיתות לחידוש המבנים. 

שי חרמש:

זה תגבור או העברה?

שירה גרינברג:

לא, מה שקורה זה שבתקציב הפיתוח אנחנו מתקצבים הרשאות להתחייב. זה בעצם מהווה התחייבות לתקצוב המזומנים. מכיוון שהבינוי מתקדם לפעמים בקצב איטי יותר ממה שצופים בהתחלה, אנחנו מנצלים את המזומנים בצורה יעילה יותר ומסיטים אותם למקומות בהם הביצוע מתקדם בצורה מהירה יותר.

זבולון אורלב:

בחידוש מבנים יש לך פחות עיכובים כך שכל כסף שיש, במקום להחזיר אותו לאוצר, מנצלים אותו לחידוש מבנים.

שי חרמש:

אין בעיה.

היו"ר משה גפני:


אנחנו מצביעים.

ה צ ב ע ה

פנייה מספר 743 – אושרה פה אחד

פניות מספר 745 ו-746 – החטיבה להתיישבות

דניאלה גרא:

הפנייה נועדה לתקצב 1,5 מיליון שקלים בתקציב החטיבה להתיישבות עבור כפרי סטודנטים במרחב הצפון וכן לביצוע שינויים פנימיים בתקציב החטיבה להתיישבות.

היו"ר משה גפני:


אנחנו מצביעים.

ה צ ב ע ה

פניות מספר 745 ו-746 – אושרו פה אחד

פניות מספר 747 ו-748 -

דניאלה גרא:

הפנייה נועדה להעברת סך של 2 מיליון ו-900 אלף שקלים מתקציב משרד החקלאות ופיתוח הכפר לתקציב תמיכות ביצור החקלאי. זאת אומרת, שינוי פנימי בתוך תקציבי המשרד, עבור תמיכות בביטוח פגעי טבע בענף החקלאות.

שי חרמש:

מה זה אומר? זה משנה את הפרופורציות של הפרמיה או מה?

דניאלה גרא:

לא. הפרמיה במהלך השנה או במהלך השנים עולה ויורדת. המדינה משתתפת ב-80 אחוזים באסונות טבע, 35 אחוזים בנזקי טבע ועכשיו בסוף השנה עושים את התחשיב כמה יצא בפועל, כמה קנו פרמיות ומתאימים את התקציב בהתאם.

שי חרמש:

לגבי מקורות המימון. יהיו כאן שני מקורות מימון. אתם מממנים את זה גם מהקטנה של מרכזי מו"פ אזוריים וגם בנושא של עידוד יצור. אלה הסעיפים המתאימים לדברים האלה? אין מקומות אחרים?

דניאלה גרא:

זה לפי בקשות משרד החקלאות. זה פנימי, זה לא האוצר, זאת לא תוספת, זה לא כלום. זה מתוך המסגרות של התקציב שלו. בעידוד יצוא, פשוט זה מה שהגישו השנה. זה תקציב שמתנהל בהרשאה וזה הביצוע.

שי חרמש:

ועל המו"פ?

דניאלה גרא:

על המו"פ, זה סיפור.

שי חרמש:

אני יודע שיש סיפור. בואי נשמע. אני לא סתם שואל.

דניאלה גרא:

לא, לא סיפור מעניין. גם יש שם יותר עודפי תקציב השנה, יש שם כ-20 מיליון שקלים בתקנה כרגע שזה הרבה מעל.

היו"ר משה גפני:


אתה תגיד לי אם להצביע בעד כי אני סומך עליך.

שי חרמש:

אין בעיה.

דניאלה גרא:

יש החלטת ממשלה על פחות תקציב, על 15 מיליון ושם יש יותר. המשרד, על מנת לשמר את התקציב למו"פ, עושה כאן איזושהי העברה. זה לא דווקא על ביטוח פגעי טבע, וכך מעביר אותו לשנה הבאה כדי שיוכל להשתמש בו.

שי חרמש:

זה בסדר.

היו"ר משה גפני:


אנחנו מצביעים.

ה צ ב ע ה

פניות מספר 747 ו-748 – אושרו פה אחד

פנייה מספר 751 – משרד התעשייה, המסחר והתעסוקה

דוד שטיינמץ:

השינוי הפנימי הזה אומר להעביר כ-9 מיליון שקלים מהאגף להכשרה מקצועית לשירות התעסוקה לצורך שוברי הכשרה מקצועית. זה בהתאם להחלטת הממשלה שקובעת שאחוז מסוים מתקציב ההכשרה המקצועית יהיה באמצעות שוברים. כלומר, תלמיד בוחר את מקום לימודיו, מקבל שובר השתתפות בשכר הלימוד וגם חלק מתשלום השובר הוא גם השמה בעבודה. זה נוהל שקיים בשירות התעסוקה ולפיכך יש כאן מעבר של כספים מהאגף להכשרה מקצועית לשירות התעסוקה.

היו"ר משה גפני:


תודה. אנחנו מצביעים.

ה צ ב ע ה

פנייה מספר 751 – אושרה פה אחד

פניות מספר 752 ו-753 –
שירה גרינברג:

הפנייה נועדה לתקצב שני נושאים. ראשית, היא מוסיפה 500 אלף שקלים לטובת בינוי הכיתות, ושנית, הוא מוסיפה כ-5 מיליון שקלים לטובת נושא חידוש המבנים.

היו"ר משה גפני:


אנחנו מצביעים.

ה צ ב ע ה

פניות מספר 752 ו-753 – אושרו פה אחד

שי חרמש:

את זה תספיקו להוציא לפני ה-1 בינואר?

שירה גרינברג:

כן.

היו"ר משה גפני:


חכה, עכשיו יש יותר כסף.

שי חרמש:

אתה מעביר את זה כרגע ב-1 בדצמבר, זה לא מבוצע ב-31 בדצמבר.

שירה גרינברג:

לא, אנחנו מעבירים.

זבולון אורלב:

יש התחייבויות.

היו"ר משה גפני:

פנייה מספר 750 –
שירה גרינברג:

הפנייה הזאת בעצם מקדימה הרשאות להתחייב משנת 2011 לשנת 2010. מדובר בתוכנית החומש שזו החלטת ממשלה שבעצם מציגה את בינוי הכיתות והיא קבעה מתווה של בינוי כיתות.  לטובת הבינוי, כדי להקדים את הביצוע מבחינת התחלת הבינוי, אנחנו מקדימים את ההרשאות להתחייב כדי שהרשויות יוכלו להתחייב על הכסף ולצאת למכרזים. על מנת להגביר את הביצוע בשנה הבאה ולהקדים את הפרוייקט. לכן אנחנו מעבירים כאן תקציב עבור 300 כיתות לימוד שזה סך של 194 מיליון שקלים בהרשאה להתחייב.

שלי יחימוביץ:

אתה שם לב שכל ההעברות הן טובות היום.

היו"ר משה גפני:


כן. יש דברים טובים שהממשלה הזאת עושה ויש דברים רעים שהממשלה עושה.


אנחנו מצביעים.

ה צ ב ע ה

פנייה מספר 750 – אושרה פה אחד

פניות מספר 754 ו-772 –
שירה גרינברג:

הפנייה הזאת היא פניית סוף שנה של משרד החינוך. אנחנו מתאימים שם תקציב בפועל לביצוע. בעיקרון גם בנושא שעות וגם בנושא שירותי עזר, גם בנושא הסעות. בנוסף מועברים 131 מיליון שקלים מהרזרבה הכללית. במסגרת רפורמת אופק חדש נחתם הסכם המפקחים, שעות נוספות ואנחנו מתקצבים את זה. בנוסף יש כאן תקציב למוסדות להכשרת מורים ויש גם תקצוב לנושא הישיבות הגבוהות.

פניה קירשנבאום:

שאלה. אני רואה שמורידים כאן מהחינוך הטכנולוגי והמדעי. אני רוצה להבין. אני יודעת שכל בתי הספר לחינוך הטכנולוגי סובלים ממחסור בכספים.

היו"ר משה גפני:


בישיבה הקודמת העברנו שני מיליון שקלים.

פניה קירשנבאום:

אני לא מבינה למה עכשיו מורידים.

היו"ר משה גפני:


למה מורידים מהטכנולוגי?

שירה גרינברג:

את יכולה להפנות אותי ולהראות לי באיזו תוכנית את מסתכלת?

פניה קירשנבאום:

בעמוד 47.

שירה גרינברג:

סעיף 706. אני רואה. אני מניחה, לפי מה שאני רואה כאן, שיש כאן כסף שיורד באופן נקודתי. הוא לא יורד מהנושא הזה כי הוא מועבר לפנימיות יום לטובת טיפול בלוד. זה נשאר תחת אותו נושא ולכן את רואה כאן ירידה בכסף אבל בעצם זאת לא ירידה אלא זאת פשוט העברה לתקנה שמטפלת בלוד במקום אחר.

פניה קירשנבאום:

במה קשורה לוד לחינוך טכנולוגי ומדעי?

שירה גרינברג:

את רואה את התוכנית ובתוך התוכנית יש מספר תקנות. אחת התקנות שנמצאת תחת התוכנית של חינוך טכנולוגי ומדעי היא התקנה של טיפול נקודתי בלוד.

היו"ר משה גפני:


זאת אומרת, זה הולך לחינוך הטכנולוגי בלוד. זה לא יוצא מהסעיף.

פניה קירשנבאום:

זה היה מתוקצב בסעיף הזה?

שירה גרינברג:

כן.

פניה קירשנבאום:

או שאתם לוקחים את התקצוב של סעיף אחר?

שירה גרינברג:

הנושא הזה בעצם תוקצב מלכתחילה בתקנה הזאת מכיוון שחלק מהטיפול בלוד מתבצע מתקנות אחרות, פשוט מעבירים את הכסף של החלטת הממשלה ומפזרים את זה לתקנות האחרות מהן מבצעים את הדברים. ספציפית, מה ששאלת, אני מסתכלת ברמת התקנה ורואה לאן הכסף עובר.

היו"ר משה גפני:


שר החינוך אמר אתמול שהוא נוסע כל שבוע ללוד.

אמנון כהן:

כן. אז הוא כל פעם מחזק שם.

היו"ר משה גפני:


אנחנו מצביעים.

ה צ ב ע ה

פניות מספר 754 ו-772 – אושרו פה אחד

פניות מספר 769 ו-770-

פניות מספר 718, 719, 760, 741, 736, 722, 720, 768 - ביטחון

דניאלה פרתם:


זה לא הולך למשרד הביטחון אלא הולך לשירותים. ההסבר יגיע בוועדת המשנה לשירותים חשאיים.

היו"ר משה גפני:


בסדר. אנחנו מצביעים.

ה צ ב ע ה

פניות מספר 718, 719, 760, 741, 736, 722, 720, 768 – אושרו פה אחד

היו"ר משה גפני:


חברי הוועדה, דיבר אתי סגן הממונה על התקציבים. הוא מבקש, הוא העביר עכשיו הרבה בקשות להעברת עודפים. על פי התקנון צריך לחכות 21 ימים אלא אם כן מישהו מגיש ערר על העניין הזה. אם אנחנו לא נאשר את זה היום, הוא טוען שיש לו בעיה מכיוון שזה סוף השנה. האמת היא שאנחנו לא חייבים לאשר את זה היום אלא אפשר לאשר את זה בעוד שבוע אבל אם אתם מסכימים, אני אביא את זה עכשיו. אלה רק עודפים של המשרדים.

אמנון כהן:

אולי יהיו נושאים לגביהם נצטרך לדון.

היו"ר משה גפני:


אם יהיו נושאים, אפשר לעכב. 

שלי יחימוביץ:

לפחות יום אחד לקרוא את זה.

היו"ר משה גפני:


יש פה שבע פניות של ביטחון שהם טוענים שזה כרוך בפנייה שאישרנו. זה הנושא של השירותים החשאיים. איך שאתם רוצים.

ציון פיניאן:

אני מציע להעביר את זה.

אמנון כהן:

אלא אם כן יש שאלה.

שלי יחימוביץ:

איזה שאלה? אני לא קראתי את זה.

ציון פיניאן:

בכל מקרה תמיד פניות מגיעות באותו רגע.

שלי יחימוביץ:

לא נכון.

היו"ר משה גפני:


שלי, אני מסכים.

שלי יחימוביץ:

אני אומרת שנלך לקראתו ולא נחכה 21 ימים, אבל יום אחד.

היו"ר משה גפני:


21 ימים מחכים רק אם לא מביאים את זה לדיון. אני יכול לעשות הפסקה עם זה, תעברי על זה ותאמרי אם יש בעיות ואז אני לא אביא את זה. בינתיים אנחנו נעבור לדיון בבנק לאומי. בנק לאומי, מלבד זה שאני אציג את הנושא, אני נותן לך את רשות הדיבור לעניין.

שלי יחימוביץ:

אני ביקשתי לומר משפט.

היו"ר משה גפני:


נכון. אני מבקש לחלק את הפניות. תנו לשלי יחימוביץ ולחברי הוועדה את הפניות.

פנייה מספר 652 –
פנייה של הרווחה באחזקת ילדים חוץ ביתיות.

יוגב גרדוס:


מדובר כאן בהסטה פנימית של 2 מיליון שקלים של משרד הרווחה לצורך השמה של ילדים בסיכון במסגרות חוץ ביתיות. 

היו"ר משה גפני:


אנחנו מצביעים.

ה צ ב ע ה

פנייה מספר 652 – אושרה פה אחד

תודה רבה. אני עושה הפסקה ועובר לסעיף הבא, בנק לאומי.

הישיבה הופסקה בשעה 12:15 וחודשה בשעה 13:30

היו"ר משה גפני:


אני מחדש את הישיבה.

שלי יחימוביץ:

היה כאן דיון סוער – אגב, מהפחות טובים שהיו בוועדת הכספים – על תקציב משרד השיכון ותראה איזו העברה יש לנו. שר האוצר מתכבד להודיע על העברת סכום של 735 מיליון שקלים ממענקי בינוי ושיכון.

היו"ר משה גפני:


באיזה עמוד?

שלי יחימוביץ:

עמוד 13.

אמנון כהן:

בכל מקרה אני אעשה רביזיה על זה.

שלי יחימוביץ:

תראה כמה כסף מעבירים ממענקי בינוי ושיכון ב-2009. תראה כמה כסף לא נוצל למענקי בינוי ושיכון.

היו"ר משה גפני:


אני אגיד לך על מה אנחנו מדברים ומה כל הפניות האלה, שהן בעצם הודעות. כל הפניות האלה הם סכום שלא נוצל, בדיוק כמו שאמרת.

שלי יחימוביץ:

בסדר. אני מסבה את תשומת לבך לסכום שלא נוצל.

היו"ר משה גפני:


סכום שלא נוצל ב-2009 עובר ל-2010. אם הוא לא יעבור, הוא הולך לאיבוד. זה הנושא.

שלי יחימוביץ:

מה זה עובר ל-2010? הוא עובר לרזרבה. מי אמר לנו שזה יחזור למענקים?

היו"ר משה גפני:


נכון, הוא עובר לרזרבה, סליחה. לרזרבה של המענקים כדי שהכסף לא ילך לאיבוד. יש כאן מישהו שיכול להסביר את זה?

יוגב גרדוס:

הכסף נשאר בסעיף. במידה שהוועדה לא מאשרת את העברת העודפים, הכסף נעלם לשנה הבאה. אנחנו מגלגלים את העודפים לתוך הסעיף. כל העודפים עוברים כאן לתוך הסעיפים, מתוך תקציב הרזרבה באותו סעיף.

היו"ר משה גפני:


זאת אומרת, זאת הרזרבה של המענקים, בסעיף של המענקים.

יוגב גרדוס:

אי אפשר לחלק את מאות המיליונים האלה לתוך תקנות. זה נכנס לתקנה אחת ובמידה שלא יהיה ניצול השנה של הכסף הזה, הוא יוכל להתגלגל עוד שנה. במידה שהוועדה לא מאשרת, הכסף נמחק.

היו"ר משה גפני:


עכשיו אני שואל אותך מה שכאן שואלים כולם. לאן אנחנו מעבירים את זה בעודפים? לאן אתם מעבירים את זה בעודפים? בעצם זאת רק הודעה לוועדה. אנחנו יכולים לסרב להודעה הזאת, אבל לאיזו רזרבה זה עובר?

יוגב גרדוס:

כרגע כל עודף עובר לתוך הסעיף שלו.

קריאה:

לרזרבה של הסעיף.

יוגב גרדוס:

לרזרבה של אותו סעיף.

היו"ר משה גפני:


של המענקים.

אמנון כהן:

לא של הכללי.

יוגב גרדוס:

במידה שלא יהיה לו שימוש, יכול להיות.

היו"ר משה גפני:


לא, לא יהיה בו שימוש, אז לא יהיה בו שימוש, אבל לאן הוא הולך? אם אנחנו מאשרים את זה, לאיזה רזרבה? יש רזרבה כללית.

יוגב גרדוס:

לא, לא לסעיף הרזרבה הכללית. לדוגמה, מענקי בינוי ושיכון, הכסף נכנס לתוך סעיף מענקי בינוי ושיכון. זאת פרוצדורה של העברת עודפים.

היו"ר משה גפני:


כדי שזה לא ילך לאיבוד. זה מה שהסבירו לי אתמול.

יוגב גרדוס:

אם הוועדה לא תאשר, זה יימחק ולא נוכל להשתמש בו.

שלי יחימוביץ:

הבנו. את זה כבר אמרת.

היו"ר משה גפני:


שלי, מה את אומרת?

שלי יחימוביץ:

בסדר.

עמי צדיק:


השאלה מה הם יעשו כדי שזה כן יבוצע בשנה הבאה.

שלי יחימוביץ:

עמי צודק.

היו"ר משה גפני:


זאת שאלת מיליון הדולר.

שלי יחימוביץ:

חבל שלא ראינו את הסעיף הזה בזמן הדיון.

היו"ר משה גפני:


אני יכול להראות לך סעיפים יותר גדולים שלא מנוצלים.

שלי יחימוביץ:

תראה איזה סכום זה. זה סכום אסטרונומי.

היו"ר משה גפני:


אנחנו מדברים על שני מיליארד שקלים שלא מנוצלים. את מדברת אתי על 139 מיליון?

שלי יחימוביץ:

זה 735 מיליון.

יוגב גרדוס:

בסעיף 42. אין לי כאן את החוברת.

היו"ר משה גפני:


אתה מסביר את הכל?

יוגב גרדוס:

אני אומר לך שאלה עודפים לא מחויבים. אם אתה רוצה הסבר על סעיף מסוים, אנחנו יכולים לקרוא לרפרנט.

היו"ר משה גפני:


כן. אני רוצה. בוא נעבור ונראה מה זה.

בקשה מספר 45014 – תשלום ריבית ועמלות


600 מיליון שקלים. אתה יודע מה זה?

יוגב גרדוס:

45 זה סעיף הריבית. זה אומר שעודפים לא מנוצלים מסעיף הריבית עוברים לסעיף הריבית לתשלום. כרגע זה נכנס לסעיף תשלום ריבית ובמידה שלא יהיה לזה שימוש, זה יעבור למקום אחר.

היו"ר משה גפני:


אנחנו מצביעים.

ה צ ב ע ה

בקשה מספר 45014 – אושרה פה אחד

בקשה מספר 21012 – השכלה גבוהה


512 אלף שקלים?

יוגב גרדוס:

זאת פנייה טכנית. זה מה שנשאר בהשכלה הגבוהה. בהשכלה הגבוהה יש ניצול טוב ונשארו רק 512 שקלים.

היו"ר משה גפני:


אנחנו מצביעים.

ה צ ב ע ה

בקשה מספר 21012 – אושרה פה אחד

בקשה מספר 83068 – השתתפות במפעלי הממשלה


סכום של כמעט מיליארד שקלים.

יוגב גרדוס:

כאן מדובר על הלוואות עובדי מדינה.

היו"ר משה גפני:


כמעט מיליארד שקלים?

יוגב גרדוס:

כן. אלה עודפים.

היו"ר משה גפני:


לא נוצלו?

יוגב גרדוס:

לא מנוצל. זה עובר לשימוש לאותה מטרה בשנה הבאה.

היו"ר משה גפני:


את העיקרון אמרת והבנתי. מיליארד שקלים לא נוצלו?

יוגב גרדוס:

כן. זה כסף שהוא אשראי.

היו"ר משה גפני:


בסדר. אנחנו מצביעים.

ה צ ב ע ה

בקשה מספר 83068 – אושר פה אחד

פניה קירשנבאום:

אלה הלוואות לעובדים?

יוגב גרדוס:

כרגע זה כסף שלא נותנים אותו, אבל במידה שיצטרכו לתת, זה הכסף שהולך להלוואות.

היו"ר משה גפני:

בקשה מספר  04121 – משרד ראש הממשלה

יוגב גרדוס:

כאן מדובר בכסף של משרד ראש הממשלה. מדובר על 274 מיליון שקלים. אם אתה רוצה הסבר, אני צריך לקבל הסבר מהרפרנט. פעולות שונות במשרד ראש הממשלה.

היו"ר משה גפני:


נקבל הסבר על זה.

בקשה מספר 60017 – חינוך

יוגב גרדוס:

שוב, אני צריך לשאול את הרפרנט.

היו"ר משה גפני:


רזרבה לעמידה ביעדים. מה זה?

יוגב גרדוס:

אני צריך לשאול.

היו"ר משה גפני:

בקשה מספר 43011 – מיפוי ישראל

שלי יחימוביץ:

אדוני היושב ראש, אני מבקשת אישור ללכת.

היו"ר משה גפני:


אם יהיה משהו שאני אחשוב שאת מתנגדת לו, אני לא אתן להעביר אותו.

שלי יחימוביץ:

תודה.

היו"ר משה גפני:


מיפוי ישראל. אנחנו מצביעים.

ה צ ב ע ה

בקשה מספר 43011 – אושרה פה אחד

בקשה מספר 42012 - מענקי בינוי ושיכון


אנחנו מצביעים.

ה צ ב ע ה

בקשה מספר 42012 – אושרה פה אחד

בקשה מספר 41010 – רשות המים


גם כאן מדובר בהעברה לסעיף. נכון?

יוגב גרדוס:

כן. הכל לתוך הסעיף.

היו"ר משה גפני:


אנחנו מצביעים.

ה צ ב ע ה

בקשה מספר 41010 – אושרה פה אחד

בקשה מספר 40019 – תחבורה


אנחנו מצביעים.

ה צ ב ע ה

בקשה מספר 40019 – אושרה פה אחד

בקשה מספר 34019 – משרד התשתיות


למה זה?

יוגב גרדוס:

גם, לתוך הסעיף. 

היו"ר משה גפני:


אנחנו רוצים הסבר גם על משרד התשתיות. יש כבר שלושה דברים עליהם אנחנו רוצים הסבר.

יוגב גרדוס:

בסדר.

היו"ר משה גפני:

בקשה מספר 33028 - משרד החקלאות


אנחנו מצביעים.

ה צ ב ע ה

בקשה מספר 33028 – אושרה פה אחד

פניה קירשנבאום:

גם כאן זה להתייקרויות וגם שם זה להתייקרויות. אם מעבירים כאן, צריך להעביר גם שם.

היו"ר משה גפני:


את מדברת על התחבורה?

פניה קירשנבאום:

לא, על התשתיות.

היו"ר משה גפני:


מי בעד אישור הבקשה של התשתיות?

ה צ ב ע ה

בקשת התשתיות – אושרה פה אחד

בקשה מספר 32054 – תמיכות שונות

פניה קירשנבאום:

גם כאן כתוב התייקרויות. רזרבות התייקרויות.

היו"ר משה גפני:


אנחנו מצביעים.

ה צ ב  ע ה

בקשה מספר 32054 – אושרה פה אחד

טמיר כהן:


על החקלאות לא הצבעת. מספר 33028.

היו"ר משה גפני:


אנחנו מצביעים.

ה צ ב ע ה

בקשה מספר 33028 – אושרה פה אחד

בקשה מספר 30036 – קליטת עלייה


אנחנו מצביעים.

ה צ ב ע ה

בקשה מספר 30036 – אושרה פה אחד

בקשה מספר 29015 – שיכון


אנחנו מצביעים.

ה צ ב ע ה

בקשה מספר 29015 – אושרה פה אחד

בקשה מספר 25012 – תגמולים לנכים


134 מיליון שקלים. לא השתמשו בזה?

יוגב גרדוס:

לא.

היו"ר משה גפני:


זה לא בסדר. 

אנחנו מצביעים.

ה צ ב ע ה

בקשה מספר 25012 – אושרה פה אחד

אישרנו את הבקשה של התגמולים לנכים, אבל אני מבקש גם על זה הסבר למה הכסף הזה לא נוצל. אני לקבל עוד היום הסבר על כל הדברים האלה.

פניה קירשנבאום:

תראה מה כתוב כאן. גמלאות לניצולי שואה.

יוגב גרדוס:

לא, זה הסעיף. 
פניה קירשנבאום:

אתה אומר שזה נשאר באותו סעיף.

יוגב גרדוס:

נכון. הכסף נכנס לסעיף 25 שהוא תגמולים לניצולי שואה.

היו"ר משה גפני:


זה נשאר באותו מקום. השאלה המרכזית היא למה זה לא נוצל. זאת השאלה.

יוגב גרדוס:

רשמתי.

היו"ר משה גפני:


אם יש כסף, למה הם לא מאשרים את החוק שלי? גם על זה אני רוצה תשובה. למה לא מאשרים את כפל התמיכה, כפל גמלה, שאני מבקש כבר חמש שנים ולא רק אני אלא רבים מחברי הוועדה. למה האוצר מתנגד לזה? אני רוצה תשובה לשאלה הזאת.


אני עושה על זה רביזיה.

פניה קירשנבאום:

על התרופות לא מקבלים ועל עוד דברים לא מקבלים.

היו"ר משה גפני:


נכון. אני עושה על הבקשה הזאת רביזיה.

עמי צדיק:


כמה הם רוצים להעביר עכשיו?

פניה קירשנבאום:

135 מיליון.

עמי צדיק:


זה יצא בערך אומדן העלות שעשינו.

היו"ר משה גפני:

 
נכון. זה הכסף. הנה, יש לנו פתרון.


אם כן, יש רביזיה על התגמולים לנכים. אני מבקש תשובה למה זה לא נוצל ואם זה לא נוצל, למה מתנגדים לחוק. אישרנו את זה אבל אני רוצה תשובה ולכן אני שם רביזיה. ברגע שאני אקבל תשובות, אני אסיר את הרביזיה.

בקשה מספר 23041 – משרד הרווחה


57 מיליון שקלים.


אנחנו מצביעים.

ה צ ב ע ה

בקשה מספר 23041 – אושרה פה אחד

אני רוצה הסברים על משרד הרווחה, למה הכסף הזה לא נוצל.

בקשה מספר 20046  - משרד החינוך, יחידת מטה


אנחנו מצביעים.

ה צ ב ע ה

בקשה מספר 20046 – אושרה פה אחד

בקשה מספר 19028 – משרד המדע


473 אלף שקלים.

פניה קירשנבאום:

בוא נצביע על כל החבילה הזאת ונלך כי חבל על הזמן שלנו, אבל אני אומרת שאנחנו הרי כאן דנים כל כך הרבה. זה משרד המדע, התרבות והספורט. גם אתה יודע, וגם אני יודעת, כמה מוסדות של התרבות פושטים רגל  בגלל שאין להם כסף. כמה אגודות ספורט נכשלות.

יוגב גרדוס:

זה ביצוע טוב. מדובר ב-473 אלף שקלים.

היו"ר משה גפני:


אם היה סכום יותר גדול, לא הייתי מעביר.

פניה קירשנבאום:

לא, נעביר את זה כי אחרת זה נתקע. אני מציעה לך הצעה. עכשיו יש לנו תקציב דו שנתי ואני מציעה לך באמצע השנה לקיים עוד דיון על התקציב כדי שנראה מה הסעיפים שלא בוצעו.

היו"ר משה גפני:


נכון, עשינו את זה ואני אעשה את זה. קבענו את זה גם בחוק.

פניה קירשנבאום:

כדי שלא נגיע בעוד שנתיים עם רזרבות ועוד פעם נרים יד. אם יש סעיפים שלא מנוצלים, בוא אנחנו נחליט לאיזה תחום הם ינוצלו אחר כך.

היו"ר משה גפני:


בסדר. אנחנו נעשה את זה. גם לפי החוק אנחנו חייבים לעשות.

ה צ ב ע ה

בקשה מספר 19028 – אושרה פה אחד

בקשה מספר 12007 – גמלאות ופיצויים


אנחנו מצביעים.

ה צ ב ע ה

בקשה מספר 12007 – אושרה פה אחד

בקשה מספר 08014 – משרד המשפטים


נחכה רגע משרד המשפטים ואת משרד האוצר, שירותי מטה ממשלתיים, 22 מיליון שקלים, משרד ראש הממשלה, רזרבה לסעיף ראש הממשלה.  01010, נשיא המדינה ולשכתו, זה 764 אלף שקלים.

בקשה מספר 01010 – לשכת נשיא המדינה


אנחנו מצביעים.

ה צ ב ע ה

בקשה מספר 01010 – אושרה פה אחד

לגבי משרד ראש הממשלה, אני רוצה הסבר והבקשה תבוא בשבוע הבא או ביום אחר. לגבי משרד האוצר, שירותי מטה ממשלתיים ומשרד המשפטים, אני מבקש לדעת מה אלה הסכומים הגדולים האלה.

יוגב גרדוס:

בסדר.

היו"ר משה גפני:

בקשה מספר 54024 – ביטחון


אנחנו מצביעים.

ה צ ב ע ה

בקשה מספר 54024 – אושרה פה אחד

בקשה מספר 53011 -


אתה יודע להסביר?

יוגב גרדוס:

אתם שואלים מה הולך למשרד הביטחון?

היו"ר משה גפני:


כן. אומרים שזה הולך לביטחון מפיתוח משרד המשפטים.

יוגב גרדוס:

איזה סעיף זה?

היו"ר משה גפני:


53011 ו-54021.

יוגב גרדוס:

זה כסף שהולך למימון השירותים החשאיים.

היו"ר משה גפני:


אנחנו מצביעים.

ה צ ב ע ה

בקשה מספר 53011 – אושרה פה אחד

בקשה מספר 55007 –

אנחנו מצביעים.

ה צ ב ע ה

בקשה מספר 55007 – אושרה פה אחד

בקשה מספר 56006 – נציבות שוויון זכויות


אנחנו מצביעים.

ה צ ב ע ה

בקשה מספר 56006 – אושרה פה אחד

 בקשה מספר 70049 - שיכון


אנחנו מצביעים.

ה צ ב ע ה

בקשה מספר 70049 – אושרה פה אחד

זה הכל הולך לביטחון, נכון?

יוגב גרדוס:

בסעיף 70, לא הכל הולך לביטחון. הרוב נשאר בתוך הסעיף.

היו"ר משה גפני:

בקשה מספר 51015 – דיור ממשלתי


זה הולך לביטחון?

יוגב גרדוס:

כן.

היו"ר משה גפני:


אנחנו מצביעים.

ה צ ב ע ה

בקשה מספר 51015 – אושרה פה אחד

בקשה מספר 46003 –

זה ביטחון?

יוגב גרדוס:

כן.

היו"ר משה גפני:


אנחנו מצביעים.

ה צ ב ע ה

בקשה מספר 46003 – אושרה פה אחד


אני עושה הפסקה ולאחר מכן אנחנו ממשיכים בדיון בחוק ההסדרים.

